Herferðin Höldum fókus bar sigur úr bítum í flokknum „ Besta markaðsherferðin á netinu “ þegar vefverðlaunin 2013 voru veitt af Samtökum vefiðnaðarins í kvöld . Samgöngustofa setti herferðina af stað sumarið 2013 í samstarfi við Símann og framleiðslufyrirtækið Tjarnargatan en auk þessa var herferðin tilnefnd til verðlauna í flokknum „ Frumlegasti vefurinn “ . Höldum fókus var til þess gert að breyta viðhorfi fólks og hegðun hvað varðar símanotkun á meðan á akstri stendur . Í umsögn dómnefndar sagði ; „ Verðugt viðfangsefni var nálgast frá áhrifamiklu sjónarhorni og framkvæmt með gagnvirkni á einstaklega frumlegan og athyglisverðan hátt . Skilaboð herferðarinnar ná inn að hjartarótum , tæknileg útfærsla þeirra fær alla tækninörda til að gapa af undrun og síðast en ekki síst tengja þau málefnið og áhorfandann á svo áhrifaríkan hátt að það lætur engann ósnortinn . Vefurinn er skilduáfangastaður allra veffarenda . “ Það sem skiptir aðstandendur herferðarinnar mestu máli er sá árangur sem nú hefur komið í ljós en í viðhorfskönnun sem Capacent gerði í lok árs 2012 þar sem fólk var spurt hvort það tali , oft , stundum , sjaldan eða aldrei í farsíma án handfrjáls búnaðar á meðan á akstri stendur kom í ljós að í aldurshópnum 18 – 24 sögðust 22% gera það oft áður en herferðinni var hrundið af stað . Í könnun sem gerð var í desember 2013 þ.e. eftir herferðina mátti sjá afgerandi mun í þessum aldurshópi en þá var hlutfall þessa hóps komið niður í 8% . Þeir sem segjast oft eða stundum tala í síma án handfrjáls búnaðar á meðan á akstri stendur eru nú samtals 41% en voru 50% áður en Höldum fókus var sett af stað . Óhætt er að segja að þetta sé framar öllum vonum aðstandenda herferðarinnar . Heimsóknir inn á herferðina hafa verið samtals 230.000 og fjöldi þeirra tölva sem notaðar hafa verið til þess er um 145.000 . Það sem vekur mesta athygli er sá gríðarlegi fjöldi fólks sem hefur dreift herferðinni á fésbókinni en það gerðu um 35.000 . Ekki er vitað um sambærileg dæmi hér á landi hvað varðar dreifingu efnis á samskiptamiðlum .